LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 226**

**2021.gada 28.septembrī plkst.10.00**

Videokonferences formātā

Sēdē piedalās:

**komisijas deputāti:**

**Juris Rancāns**

**Edvīns Šnore**

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

**uzaicinātās personas:**

* Aizsardzības ministrijas Parlamentārā sekretāre **Baiba Bļodniece**
* Aizsardzības ministrijas valsts sekretārs **Jānis Garisons**
* Aizsardzības ministrijas Juridiskā departamenta Tiesību aktu nodaļas vadītāja **Vita Upeniece**
* Aizsardzības ministrijas Juridiskā departamenta Tiesību aktu nodaļas vadītāja vietniece **Irina Šamarina**
* Aizsardzības ministrijas Aizsardzības plānošanas un analīzes departamenta Struktūras un militārā personāla attīstības plānošanas nodaļas vadītāja **Guna Gavrilko**
* Pulkveža Oskara Kalpaka profesionālās vidusskolas direktors pulkvežleitnants **Intars Kušners**
* Tieslietu ministrijas parlamentārā sekretāre **Ilona Kronberga**
* Tieslietu ministrijas valsts sekretārs **Raivis Kronbergs**
* Tieslietu ministrijas valsts sekretāra vietniece ārvalstu sadarbības un stratēģijas jautājumos **Kristīne Pommere**
* Iekšlietu ministrijas valsts sekretārs **Dimitrijs Trofimovs**
* Iekšlietu ministrijas Starptautisko tiesību nodaļas juriste **Līva Rudzīte**
* Ekonomikas ministrijas parlamentārā sekretāre **Ilze Indriksone**
* Ekonomikas ministrijas valsts sekretārs **Edmunds Valantis**
* Ekonomikas ministrijas Juridiskā departamenta direktors **Kaspars Lore**
* Ekonomikas ministrijas Juridiskā departamenta Tiesiskā nodrošinājuma nodaļas vadītājs **Haralds Skarbnieks**
* Ekonomikas ministrijas Juridiskā departamenta Tiesiskā nodrošinājuma nodaļas juriste **Agnese Bugaja**
* Labklājības ministrijas Sociālās apdrošināšanas departamenta direktores vietniece **Airīna Dreimane**
* Ģenerālprokurors **Juris Stukāns**
* Ģenerālprokuratūras Darbības kontroles un starptautiskās sadarbības departamenta Starptautiskās sadarbības nodaļas virsprokurore **Una Brenča**
* Ģenerālprokuratūras Darbības kontroles un starptautiskās sadarbības departamenta Prokuratūras funkciju īstenošanas koordinācijas nodaļas prokurore **Sandra Kerno**
* Eiropas prokurors **Gatis Doniks**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, B.Veiskate, E.Kalniņa.**

**Sēdi vada:** komisijas priekšsēdētājs J.Rancāns

**Sēdi protokolē:** E.Kalniņa

**Sēdes veids:** atklāta

Darba kārtība:

**1. Grozījumi Prokuratūras likumā (1160/Lp13) 2. lasījums, steidzams.**

**2. Grozījums Militārā dienesta likumā (1096/Lp13) 2. lasījums.**

**3. Grozījumi Nacionālās drošības likumā (1113/Lp13) 2. lasījums.**

**4. Grozījumi Operatīvās darbības likumā (1106/Lp13) 2. lasījums.**

**5. Dažādi.**

**J.Rancāns** atklāj sēdi un informē par izskatāmo darba kārtību un uzaicinātajām amatpersonām.

**1. Grozījumi Prokuratūras likumā (1160/Lp13) 2. lasījums, steidzams.**

J.Rancāns informē, ka par izskatāmo likumprojektu priekšlikumi nav saņemti, aicina komisiju atbalstīt par steidzamu atzīto likumprojektu 2. lasījumam.

*Komisija atbalsta likumprojektu 2. lasījumam.*

**LĒMUMS:**

- atbalstīt par steidzamu atzīto likumprojektu “Grozījumi Prokuratūras likumā” (1160/Lp13) un virzīt izskatīšanai Saeimas š. g. 30. septembra sēdē 2. lasījumā.

**2. Grozījums Militārā dienesta likumā (1096/Lp13) 2. lasījums.**

J.Rancāns informē, ka par izskatāmo likumprojektu priekšlikumi nav saņemti.

L.Millere komentē, ka priekšlikums nav uzrakstīts, jo JB to izdarīt nebija iespējams – ir bijušas sarunas ar AM darbiniekiem attiecībā uz vienu jēdzienu, jo nav skaidrības, kas domāts ar kategoriju “vidusskolas darbinieki” – vai tas ir domāts tehniskais personāls, vai tie ir pedagogi – uz 3. lasījumu ir jāprecizē redakcija.

G.Gavrilko skaidro situāciju, bet tehnisku iemeslu dēļ nav dzirdama (teksts nav saprotami saklausāms).

J.Rancāns precizē, ka JB kopīgi ar AM vienosies par redakciju 3. lasījumam.

J.Rancāns aicina komisiju atbalstīt likumprojektu 2. lasījumam.

*Komisija* ***atbalsta*** *likumprojekta virzību 2. lasījumam.*

**LĒMUMS:**

- atbalstīt likumprojektu “Grozījums Militārā dienesta likumā” (1096/Lp13)un virzīt to izskatīšanai Saeimas sēdē 2. lasījumā;

- priekšlikumu iesniegšanas termiņš 3. lasījumam – 7 dienas.

**3. Grozījumi Nacionālās drošības likumā (1113/Lp13) 2. lasījums.**

J.Rancāns informē, ka par izskatāmo likumprojektu priekšlikumi nav saņemti, aicina komisiju atbalstīt likumprojektu 2. lasījumam.

*Komisija* ***atbalsta*** *likumprojekta virzību 2. lasījumam.*

**LĒMUMS:**

- atbalstīt likumprojektu “Grozījumi Nacionālās drošības likumā” (1113/Lp13)un virzīt to izskatīšanai Saeimas sēdē 2. lasījumā;

- priekšlikumu iesniegšanas termiņš 3. lasījumam – 5 dienas.

**4. Grozījumi Operatīvās darbības likumā (1106/Lp13) 2. lasījums.**

J.Rancāns informē, ka par izskatāmo likumprojektu priekšlikumi nav saņemti, aicina komisiju atbalstīt likumprojektu 2. lasījumam.

*Komisija* ***atbalsta*** *likumprojekta virzību 2. lasījumam.*

**LĒMUMS:**

- atbalstīt likumprojektu “Grozījumi Operatīvās darbības likumā” (1106/Lp13)un virzīt to izskatīšanai Saeimas sēdē 2. lasījumā;

- priekšlikumu iesniegšanas termiņš 3. lasījumam – 5 dienas.

**5. Dažādi.**

**J.Rancāns** ziņo, ka š. g. 11. – 13. oktobrī Baltijas valstu mācību brauciena ietvaros Rīgā viesosies Baltijas aizsardzības koledžas Apvienotā vadības un štāba virsnieku kursa studentu un pasniedzēju grupa. Minētās vizītes ietvaros 11. oktobrī plkst. 15.00 – 16.00 tiek rīkota tikšanās ar komisijas pārstāvjiem, lūdz atsaukties, kurš no deputātiem būtu gatavs tikties ar viesiem, lai pārrunātu ar viņiem aizsardzības jautājumus un atbildētu uz viņu uzdotajiem jautājumiem. Ierosina R.Bergmanim uzņemties šo pienākumu kā bijušajam aizsardzības ministram.

**R.Bergmanis** piekrīt, ka ir gatavs tikties. Ir lūgums komisijai nosūtīt vēstuli AM, lai noskaidrotu aktualitātes minētajā jomā (Afganistānas notikumi, budžets, mācības “Namejs”, “Zapad”) – lai līdz 7. oktobrim AM atsūta pilnvērtīgu aktuālo informāciju, piemēram, par budžetu, par notikušajām mācībām, infrastruktūru, sadarbību ar citām valstīm u. c.

**J.Rancāns** atgādina, ka rīt notiek komisijas slēgta izbraukuma sēde par valsts apdraudējuma faktoriem esošajā ģeopolitiskajā situācijā. 9.30 pie Saeimas gaidīs transports – ja gadījumā kāds brauc ar savu transportlīdzekli, lūgums par to ziņot vecākajai konsultantei I.Barvikai. Sēdē var piedalīties tikai tie deputāti, kas saņēmuši speciālās atļaujas pieejai valsts noslēpuma objektiem.

Tāpat informē, ka nākamajās nedēļās arī plānota komisijas slēgta izbraukuma sēde par operatīvo darbību ar visiem operatīvās darbības subjektiem, tad vēl vēlāk (iespējams, 13. oktobrī) vajadzētu aizbraukt uz bijušo Latvijas Policijas akadēmiju un uzklausīt IeM, kura pašlaik gatavojas prezentēt turpmāko konceptu).

J.Rancāns pateicas uzaicinātajām personām par dalību komisijas sēdē un slēdz sēdi.

Sēde pabeigta plkst. 10.20.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore